
Ministru kabineta sēdes protokollēmums

Informatīvais ziņojums "Par Eiropas Savienības Atveseļošanas un noturības mehānisma plāna 4.komponentes “Veselība” 4.1.1.r. reformas “Uz cilvēku centrētas, visaptverošas, integrētas veselības aprūpes sistēmas ilgtspēja un noturība” projekta ieviešanu"

· 1. Pieņemt zināšanai iesniegto informatīvo ziņojumu.
·  
· 2. Atbalstīt Eiropas Savienības Atveseļošanas un noturības mehānisma (turpmāk - Atveseļošanas fonda) finansējuma 1 054 299 euro apmērā un nacionālā valsts budžeta finansējuma (PVN segšanai) ne vairāk kā 78 751 euro apmērā novirzīšanu Atveseļošanas fonda 4.1.1.r. reformas “Uz cilvēku centrētas, visaptverošas, integrētas veselības aprūpes sistēmas ilgtspēja un noturība” projekta “Ieteikumu izstrāde integrētas veselības aprūpes attīstībai” integrētas veselības aprūpes modeļa “Slimnīca mājās” aprobēšanas īstenošanai Atveseļošanas fonda 4.komponentes “Veselība” finansējuma ietvaros.
· 3. Veselības ministrijai nodrošināt darbību veikšanu, lai iekļautu integrētas veselības aprūpes modeļa “Slimnīca mājās” aprobēšanu 4.1.1.r. reformas “Uz cilvēku centrētas, visaptverošas, integrētas veselības aprūpes sistēmas ilgtspēja un noturība” projektā “Ieteikumu izstrāde integrētas veselības aprūpes attīstībai”, piesaistot SIA “Rīgas Austrumu klīniskā universitātes slimnīca” kā sadarbības partneri.
·  

